തൊഴിലാളിക്ഷാമം നിര്മാണ പ്രവര്ത്തനങ്ങളെ ബാധിക്കുന്നു കുവൈത്ത് സിറ്റി: തൊഴിലാളിക്ഷാമം നിര്മാണ പദ്ധതികളെ ബാധിക്കുന്നതായി റിപ്പോര്ട്ട്. വിവിധ സര്ക്കാര് ഏജന്സികളുമായി കരാറില് ഏര്പ്പെട്ട കമ്ബനികള് തൊഴിലാളിക്ഷാമം കാരണം പദ്ധതികള് നിശ്ചിത സമയത്തിന് പൂര്ത്തിയാക്കാന് കഴിയാത്ത സ്ഥിതിയാണ്. വൈദ്യുതി, വെള്ളം, ഭവന പദ്ധതികള് വൈകിയാണ് പുരോഗമിക്കുന്നത്. പല പദ്ധതികളും നിര്ത്തിവെച്ചിരിക്കുകയാണ്. അവധിക്ക് നാട്ടില്പോയ തൊഴിലാളികള്ക്ക് തിരിച്ചുവരാന് കഴിയാത്തതും പുതിയ തൊഴിലാളികളെ കൊണ്ടുവരാന് കഴിയാത്തതും പ്രശ്നം സൃഷ്ടിക്കുന്നു. വിസ അനുവദിച്ചുകിട്ടാന് കമ്ബനികള് കൊറോണ എമര്ജന്സി കമ്ബനിക്ക് അപേക്ഷ സമര്പ്പിച്ചിട്ടുണ്ട്. റോഡ് വികസന പദ്ധതികള്ക്ക് മാത്രമാണ് കോവിഡ് കാലം ഗുണം ചെയ്തത്. കര്ഫ്യൂ കാലത്ത് ഇരട്ടി വേഗത്തിലാണ് റോഡ് പണി നടത്തിയത്. കരാര് അനുസരിച്ചുള്ള സമയക്രമത്തില് പദ്ധതികള് പൂര്ത്തിയാക്കാന് കമ്ബനികള്ക്ക് ബാധ്യതയുണ്ട്. എന്നാല്, അസാധാരണ സാഹചര്യത്തില് അവരുടെമേല് നിയമപരമായ ബാധ്യത കെട്ടിയേല്പ്പിക്കാനോ നഷ്ടപരിഹാരം ഇൗടാക്കാനോ പരിമിതിയുണ്ട്.നിലവിലെ അവസ്ഥയില് പിഴയീടാക്കുന്നത് നീതിയല്ല. കാരണം, തൊഴിലാളി ക്ഷാമം ഉണ്ടായത് കമ്ബനികളുടെ കുറ്റമല്ല. കോവിഡ് സാഹചര്യം മെച്ചപ്പെട്ടതിനാല് വിസ അനുവദിക്കുന്ന വിഷയത്തില് വൈകാതെ അനുകൂല നടപടി ഉണ്ടാകുമെന്ന പ്രതീക്ഷയുണ്ട്. പരിസ്ഥിതി സൗഹൃദ പെട്രോളിയം പദ്ധതി, അല് സൂര് എണ്ണശുദ്ധീകരണ ശാല, കുവൈത്ത് വിമാനത്താവള വികസനം, മുബാറക് അല് കബീര് തുറമുഖം, മുത്ല ഭവനപദ്ധതി തുടങ്ങിയ പ്രധാന പദ്ധതികളെ ബാധിക്കാതിരിക്കാന് നേരത്തേ സര്ക്കാര് ക്രമീകരണങ്ങള് വരുത്തിയിരുന്നു. ഇവയിലും പ്രതിസന്ധി നേരിടുന്നതായാണ് വിവരം. ചില പദ്ധതികളുടെ പൂര്ത്തീകരണ തീയതി മാറ്റിയെഴുതേണ്ടി വരും. സുപ്രീം കൗണ്സില് ഫോര് പ്ലാനിങ് ആന്ഡ് ഡെവലപ്മെന്റ് വിഷയം പഠിക്കുന്നുണ്ട്.